CELEX: 32007R0104
Language: sl
Date: 2007-02-02 00:00:00
Title: Uredba Komisije (ES) št. 104/2007 z dne 2. februarja 2007 o določitvi višine pomoči za tržno leto 2007/2008 za paradižnike, namenjene za predelavo

3.2.2007   
            
            
               SL
            
            
               Uradni list Evropske unije
            
            
               L 28/10
            
         
      UREDBA KOMISIJE (ES) št. 104/2007
   z dne 2. februarja 2007
   o določitvi višine pomoči za tržno leto 2007/2008 za paradižnike, namenjene za predelavo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Pogodbe o pristopu Bolgarije in Romunije,
   ob upoštevanju Akta o pristopu Bolgarije in Romunije in zlasti člena 41 Akta,
   ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo (1) in zlasti člena 6(1) Uredbe,
   ob upoštevanju naslednjega:
   
               (1)
            
            
               Člen 3(3) Uredbe Komisije (ES) št. 1535/2003 z dne 29. avgusta 2003 o določitvi podrobnih pravil za uporabo Uredbe Sveta (ES) št. 2201/96 v zvezi s programom pomoči za proizvode, predelane iz sadja in zelenjave (2), določa, da Komisija pred 31. januarjem objavi višino pomoči za paradižnike, namenjene za predelavo.
            
         
               (2)
            
            
               Za države članice Skupnosti v njeni sestavi na dan 30. aprila 2004 se preverjanje skladnosti s pragi Skupnosti in nacionalnimi pragi za predelavo paradižnikov iz člena 5(1) Uredbe (ES) št. 2201/96 določi na podlagi količin, za katere je bila odobrena pomoč v zadnjih treh tržnih letih, za katera so na voljo dokončni podatki za vse zadevne države članice.
            
         
               (3)
            
            
               Za države članice, ki so pristopile k Uniji 1. maja 2004, se preverjanje skladnosti s pragi Skupnosti in nacionalnimi pragi za predelavo paradižnikov določi na podlagi količin, za katere je bila dejansko odobrena pomoč v tržnih letih 2004/2005 in 2005/2006, ter količin, na katere se nanašajo zahtevki za pomoč za tržno leto 2006/2007, v skladu s členom 4 Uredbe Komisije (ES) št. 416/2004 z dne 5. marca 2004 o določitvi prehodnih ukrepov za uporabo Uredbe Sveta (ES) št. 2201/96 in Uredbe (ES) št. 1535/2003 zaradi pristopa Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji (3).
            
         
               (4)
            
            
               Količina predelanih paradižnikov v okviru programa pomoči, ki jo je treba upoštevati zaradi preverjanja skladnosti z nacionalnimi pragi in pragi Skupnosti, je višja od praga Skupnosti za 1 705 561 ton. Višino pomoči za paradižnike, namenjene za predelavo, za tržno leto 2007/2008 je treba torej za države članice, ki so presegle svoj prag za predelavo, spremeniti glede na raven, določeno v členu 4(2) Uredbe (ES) št. 2201/96, skladno s členom 5(2) in (4) navedene uredbe in členom 3(2) Uredbe (ES) št. 416/2004.
            
         
               (5)
            
            
               Mehanizem izračuna za preverjanje skladnosti z nacionalnimi pragi za predelavo, predviden v členu 5 Uredbe (ES) št. 2201/96, se v Bolgariji in Romuniji ne začne takoj uporabljati. Zato je treba določiti prehodne ukrepe za uporabo tega mehanizma. Za tržno leto 2007/2008, za katero podatki za preverjanje skladnosti s pragi Skupnosti in nacionalnimi pragi za predelavo paradižnikov v teh državah članicah niso na voljo, in kot varnostni ukrep, je treba predvideti predhodno znižanje pomoči, ki se povrne, če prag ob koncu tržnega leta ni presežen.
            
         
               (6)
            
            
               Ukrepi, predvideni s to uredbo, so v skladu z mnenjem Upravljalnega odbora za predelano sadje in zelenjavo –
            
         SPREJELA NASLEDNJO UREDBO:
   Člen 1
   Za tržno leto 2007/2008 se znesek pomoči za paradižnike iz člena 2 Uredbe (ES) št. 2201/96 določi na naslednji način:
   
               (a)
            
            
               na Cipru, na Češkem, v Grčiji, Franciji, na Madžarskem, Malti, Poljskem, Portugalskem in Slovaškem: 34,50 EUR/tono;
            
         
               (b)
            
            
               v Italiji: 27,76 EUR/tono;
            
         
               (c)
            
            
               v Španiji:
               
                           (i)
                        
                        
                           34,50 EUR/tono za paradižnike, namenjene za predelavo v cele olupljene paradižnike;
                        
                     
                           (ii)
                        
                        
                           12,75 EUR/tono za paradižnike, namenjene za drugo predelavo;
                        
                     
         
               (d)
            
            
               v Bolgariji in Romuniji: 25,88 EUR/tono.
            
         Člen 2
   1.   Kadar se po izračunu za preverjanje skladnosti s pragom za tržno leto 2007/2008 pokaže, da prag Skupnosti ni bil presežen, se v Bolgariji in Romuniji po koncu tržnega leta 2007/2008 izplača dodaten znesek v višini 25 % pomoči, predvidene v členu 4(2) Uredbe (ES) št. 2201/96.
   2.   Kadar je bil prag Skupnosti presežen in če se v Bolgariji in Romuniji prag ne preseže ali se preseže za manj kot 25 %, se v teh državah po koncu tržnega leta 2007/2008 izplača dodaten znesek.
   Dodatni znesek iz prvega pododstavka je določen na podlagi zneska dejanskega presežka zadevnega nacionalnega praga in znaša največ 25 % pomoči iz člena 4(2) Uredbe (ES) št. 2201/96.
   3.   Pri preverjanju skladnosti z nacionalnimi pragi za predelavo se za Bolgarijo in Romunijo zneski za tržno leto 2007/2008 izračunajo na podlagi količin, za katere so bili predloženi zahtevki za pomoč v tržnem letu 2007/2008.
   Člen 3
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. februarja 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 297, 21.11.1996, str. 29. Uredba, kakor je bila nazadnje spremenjena z Uredbo Komisije (ES) št. 386/2004 (UL L 64, 2.3.2004, str. 25).
   
      (2)  UL L 218, 30.8.2003, str. 14. Uredba, kakor je bila nazadnje spremenjena z Uredbo (ES) št. 1663/2005 (UL L 267, 12.10.2005, str. 22).
   
      (3)  UL L 68, 6.3.2004, str. 12. Uredba, kakor je bila spremenjena z Uredbo (ES) št. 550/2005 (UL L 93, 12.4.2005, str. 3).